ཙཱ་རི་ནས་ཡར་ལུང་བརྒྱུད་དཔལ་གྱི་ཆོས་འཁོར་རྣམ་གསུམ། ཕག་གྲུ། ཟང་རི། མཚུར་ཕུ། འཕན་ཡུལ། སྟག་ལུང། རྭ་སྒྲེང་སོགས་དབུ་གཡུར་གྱི་གནས་རྟེན་དང་། དམ་པའི་སྐྱེས་ཆེན་མཇལ་སྐོར་དང་འབྲེལ་རང་དགོན་དུ་ཞབས་སོར་འཁོད། གཞིས་སྡོད་ཡུལ་དགོན་ཐམས་ཅད་དགའ་སྤྲོའི་ངང་བླ་མ་སྔར་ལས་སྐུ་ཟིལ་ཆེ་ཞིང་། སྣོད་བཅུད་བཀྲ་ཤིས་དགེ་མཚན་གྱི་ཕྱུག་པར་གྱུར། གཞན་ཡང་རང་ཡུལ་དུ་གཉན་ས་རི་འགྲིམས་མཛད་ཚུལ་ནི། གཉན་ས་རི་ཁྲོད་གྲགས་ཅན་རྩིས་འགག་དང་། སྐུ་སྐྱོ། འཇོ་ར་མཁར་དཀར། རྟ་རྣ་སོགས་སུ་རི་འགྲིམས་མཛད།